शीर्षक: एपल से एक क़दम आगे एलजी, हुआवेई\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
गोल शक्ल वाली ये नई स्मार्ट घड़ियां मेटल डायल फ्रेम में गढ़ी गई हैं और गूगल के एंड्राइड वियर ऑपरेटिंग सिस्टम (ओएस) पर आधारित हैं.

तो जानते हैं कि इन नई स्मार्ट घड़ियों की ख़ास बातें क्या हैं और कैसे ये एपल से जीतने की उम्मीद में हैं.

एलजी स्मार्टवॉच

एलजी की घड़ी है वॉच अर्बेन, जो दो एडिशन में बाज़ार में उतारी जाएगी. बेसिक वर्ज़न एंड्राइड वियर पर काम करेगी जबकि महँगी वाली दूसरी स्मार्टवॉच 4जी नेटवर्क पर काम करेगी और एलजी के ख़ुद के बनाए नए ओएस पर आधारित होगी.

कंपनी का कहना है कि आगे आने वाली वॉच इस नए ओएस को आधार बनाकर बनाई जाएंगी.

समाप्त

महँगी वाली एलजी स्मार्टवॉच पर फ़ोन से इसे बिना कनेक्ट किए कॉल या एसएमएस करने और सुन या पढ़ पाने की सुविधा होगी.

वॉच भी, वॉकी-टॉकी भी, पैनिक अलार्म भी

4जी अर्बेन स्मार्टवॉच में 1.3 इंच का ओएलईडी डिस्प्ले है और इसमें स्टेनलेस स्टील फ्रेम का इस्तेमाल किया गया.

वॉच में एक तरफ़ तीन बटन हैं जिसमें से एक पैनिक बटन या अलार्म का काम करता है. इसे दबाने पर वॉच पहनने वाले की लोकेशन सूचना के साथ पहले से फ़ीड एक नंबर पर घंटी के रूप में जाती है.

बटन का इस्तेमाल पास ही नेटवर्क रेंज में स्थित अन्य घड़ियों से बात करने के लिए वॉकी-टॉकी के रूप में भी किया जा सकेगा.

वॉच में एनएफ़सी है जिससे इसी से पेमेंट करने की सुविधा होगी. इसमें हार्ट रेट मॉनीटर जैसे उपयोगी सॉफ़्टवेयर भी हैं. वॉच को ख़राब होने के डर के बिना पानी में आधे घंटे तक डुबाकर रखा जा सकता है.

हुआवेई की पहली स्मार्टवॉच

एपल अपनी नई स्मार्टवॉच सेफ़ायर डिस्प्ले के साथ 9 मार्च को लॉन्च करने वाला है. इससे कुछ दिन पहले ही इस चीनी कंपनी ने इसी सेफ़ायर डिस्प्ले के साथ रविवार को अपनी नई और पहली स्मार्टवॉच लॉन्च कर दी.

इसमें 1.7 इंच का डिस्प्ले है और स्टेनलेस स्टील का फ्रेम है. वॉच में वायरलेस बैटरी चार्जिंग की व्यवस्था है और इसमें 4GB की मेमरी है.

यह वॉच सुनहरे, चांदी और काले रंग के साथ कई रंग के वॉच स्ट्रैप के साथ उपलब्ध कराई जाएगी.

कई टेक्नोलॉजी ब्लॉग्स ने इस वॉच को एंड्राइड वियर पर आधारित अब तक का सबसे बढ़िया स्मार्टवॉच कहा है.

बाज़ार में स्मार्टवॉच

कैनालिस रिपोर्ट की मानें तो साल 2014 में गूगल के एंड्राइड वियर पर चलने वाली 7 लाख 20 हज़ार स्मार्टवॉच बेची गईं.

इसमें सैमसंग, मोटोरोला, एसुस की स्मार्टवॉच शामिल थे.

2015 में एपल...